Þingræður haldnar á Alþingi Íslendinga



Herra forseti. - Ég skal aðeins segja örfá orð fyrir hönd samgmn. til þess að hefja þessar væntanlega stuttu umr. - Ég sé, að hv. 2. þm. Eyf. er nú að koma inn, en hann á hér brtt. við þetta frv. Þetta frv. um brúagerðir er komið frá Ed. Það var samkomulag um það hjá samgmn. beggja deilda, eins og hv. þm. mun kunnugt, að brtt. við þetta frv. yrðu allar ræddar og afgr. í Ed., en að brtt. við vegalögin yrðu einnig ræddar í Nd. Nú hafa samgmn. beggja deilda setið á rökstólum frá því í þingbyrjun og haft með höndum allar framkomnar till. Það mætti ætla, að allur þessi tími hefði reynzt nægilegur til þess, að allir hv. þm. gætu komið fram með sínar till. N. tók upp það ráð að semja alveg að nýju 2. gr. frv. um upptalninguna, og það má segja, að sú upptalning sé alveg tæmandi, hvað viðvíkur brúa- og vegagerðinni. En þrátt fyrir þenna mikla tíma og allar þessar athuganir, þá voru þó enn einhverjir eftir, þeim höfðu áhugamál þessu viðvíkjandi, sem þeir höfðu ekki komið á framfæri. Vegalögin skal ég ekki ræða að svo stöddu, en það hafa nú komið fram ýmsar nýjar brtt. við brúalögin. Þó hafði 2. gr., eftir að n. hafði breytt henni, inni að halda meira en þær brtt., sem höfðu komið fram. Þetta stafar af því, að vegna nýrra vegalagninga, hafa ýmsar brúagerðir orðið nauðsynlegar og því sjálfsagt, að þær kæmust í framkvæmd. Þess vegna eru brúalögin nú enn fyllri en hv. þm. höfðu gert sér vonir um í fyrstu. En nú brá svo við í Ed., ekki við 2. umr. heldur við 3. umr., sem hefði átt að ganga alveg hljóðalaust af, að þar komu fram ýmsar brtt. við þetta frv., en þær náðu þó ekki fram að ganga þar, þó ekki af því, að þessar till. gætu ekki átt rétt á sér í framtíðinni, heldur var það af „principi“, ef svo mætti segja, að nm. í Ed. gátu ekki fallizt á að gera nokkrar breyt. á frv., eins og það var þá orðið, og voru þessar brtt. því felldar eða dregnar til baka í þeirri von, að ekkert yrði samþ., sem og líka varð. Nú hafa komið þar fram brtt. við þetta frv. frá hv. 1. þm. Árn. og hv. 2. þm. Eyf. Þessar till. eru afturgöngur, því að þær voru felldar í Ed., en eru nú bornar fram hér í þeirri von, að þær fái betri undirtektir hér. Samgmn. hélt fund í morgun og ræddi um það, hv ort nokkur sannsýni mundi í því að opna nú þetta búr, sem búiðvar að smiða og loka fyrir. N. varð sammála um það, að undanteknum einum hv. nm., sem ekki var viðstaddur og ég veit því ekki, hvaða afstöðu hefur til þessa, að rétt mundi að halda fast við sitt „princip“, og getur hún því ekki mælt með þessum till., en einstakir nm. gátu þó ekki alveg bundið sig við atkvgr. Ég get einnig lýst yfir því, að vegamálastjóri telur sig ekki geta mælt með þessum brúm að svo stöddu. Þá er næst brtt. á þskj. 510 frá þm. Rang. Ég vil vona, að þeir taki sína brtt. aftur, af því að talið er sjálfsagt, að þessar brýr komi seinna inn á brúal., þegar þessi vatnsföll verða brúuð, eftir að fyrirhleðslan er komin í kring. Ég tel þessu máli því vel borgið og þykist vita, að hv. flm. muni taka sína brtt., á þskj. 510, aftur. Ég hef svo ekki, fyrir hönd n., meira um þetta að segja að sinni. Það verður að ráðast, hvað hv. þdm. þykir hlýða í þessu efni. Jörundur Brynjólfsson: Ég hefði getað látið mér lynda að segja ekkert um mína brtt. og taka hana aftur, ef ég hefði verið svo í náð með þessar framkvæmdatill. mínar sem sumir aðrir þm., sem fengið hafa meira en þeir hafa beðið um. Það eina, sem ég hef beðið um, er að brú á þetta manndrápsvatnsfall verði tekin inn á brúalög, en því er neitað og færðar fram þær ástæður fyrir því, að þessi till. hafi ekki komið nógu fljótt fram í fyrri d. Ég verð að segja, að það fer þá að verða nokkuð vandlifað hjá þm., og þau kjördæmi eru ekki vel sett, sem eiga að eins einn þm. Nú vil ég taka það fram, að ég hef enga hvöt til þess að flytja slíka brtt., nema að þess sé brýn þörf. Þarna hagar nú svo til við Tungufljót, að búið er að leggja veg að vestanverðu niður að fljótinu, en verið er að byggja veg frá Bræðratungu, hinum megin við fljótið, og munu vera um 5 km frá Króki og yfir í Bræðratunguhverfi. En sá vegur er hvergi nærri fullgerður. Nú er mér sagt, að þær ástæður séu til færðar á móti þessari brú, að brú sé ofar á Tungufljóti, um 5 km fyrir ofan Krók. En frá þeirri brú niður í Bræðratunguhverfl er vegaleysa, um 5 km löng, en götuslóðar liggja niður að Króki. Það hefur verið byrjað á vegaframkvæmdum milli bæjanna í þeirri von, að brú kæmi þarna á Tungufljót. Nú hagar þannig til við Tungufljót, að mjög oft er ómögulegt að ferja yfir fljótið vegna ísskara eða roks, en ferja er á fljótinu nærri Króki. Þessir bæir, átta að tölu, sem eru austan við fljótið, eiga því oft mjög erfitt um allar samgöngur, og veyurinn frá aðalbrautinni niður að Tungufljóti kemur að engum notum, ef vegfarendur eiga að fara upp að brúnni, sem er ofar á Tungufljóti. Það er því ekki hægt að segja annað en með því að synja um þessa brú sé verið að hefta möguleikana hjá þessum mönnum, sem þarna búa, til þess að bjarga sér og gera þeim eins erfitt fyrir eins og hægt er. Ég verð að segja það, ef aldrei hefur verið hugsað til þess að brúa Tungufljót á þessum stað, þá voru lítil hyggindi í því að leggja þennan veg frá aðalbrautinni niður að fljótinu á móts við Krók. En auðvitað var það gert með það fyrir augum, að fljótið yrði brúað á sínum tíma. Nú er sagt, að þessi brú muni einhvern tíma koma inn í brúal. En ég hygg, að dráttur gæti orðið á framkvæmdum, þó að þessi brú kæmist einhvern tíma inn á brúal., því að það vita allir, að það er ekki eins og farið sé að brúa vatnsföllin, þó að ákvæði um brúarsmíði komist inn í brúal. Ég skil vel þá afstöðu hv. samgmn., að hún vilji gæta þess, að ekki komist inn í brúal. nema það, sem sanngjarnt er og nauðsynlegt, en ég þykist ekki, með brtt. minni, fara fram á annað en það sem er alveg bráðnauðsynlegt. Ég hygg þess vegna, að menn geti með góðri samvizku greitt brtt. minni atkv., og vænti þess, að hv. d. sýni þá sanngirni að samþykkja hana. Þetta er ekki fyrir mig gert, það er fyrst og fremst gert fyrir vegfarendur og þá, sem búa þarna austan við Tungufljót.



Ég vil leyfa mér að lýsa yfir því, að við, þm. Rang., munum taka aftur brtt. okkar á þskj. 510.



Ég get ekki fallizt á þau tilmæli hv. samgmn. að taka brtt. mína á þskj. 521 aftur. Ég er kunnugur á þessum stöðum ég tel fulla nauðsyn á því, að brýr komi á þeim stöðum, sem hér um ræðir, og vil því láta ganga atkv. um brtt.



Herra forseti. - Ég hafði ekki búizt við því, að margar brtt. mundu koma fram við brúal., en ég sé, að hér eru komnar fram nokkrar brtt., og því hef ég leyft mér að taka nú upp brtt., sem hv. samþm. minn bar fram í Ed., og leggja hana fram sem skrifl. brtt. En þessi brtt. er um það, að tekin v erði upp í brúal. brú á Jökulsá á Dal hjá Brú. Þarna hagar svo til, að ekki er hægt að komast yfir þetta vatnsfall nema annað hvort með því að fara upp á fjöll, eða þá með því, að fara yfir það á dráttarkláfi. Það er ekki svo vel, að þarna séu götuslóðar, eins og hv. 1. þm. þm. sagði, að væru frá Tungufljótsbrú og niður í Bræðratunguhverfi, heldur er hér um vegleysur einar að ræða. Þessi till. á því ekki minni rétt á sér en sú brtt., og vil ég leyfa mér að afhenda hæstv. forseta þessa skrifl. brtt.

Forseti (JJós): Vér hefur borizt skrifl. brtt. frá hv. 2. þm. N.-M., svo hljóðandi: [sjá þskj. 540]. Ég mun nú leita leyfis til afbrigða frá þingsköpum til þess að brtt. megi taka til meðferðar á fundinum.



Herra forseti. - Eins og hv. þm. mega vita, get ég tæplega talizt meinsmaður þeirra áhugamála, sem hér eru á ferðinni, en einhvers staðar verður staðar að nema. Það mun vera talin skylda þingn. að halda nokkuð á málum og láta þau ekki fara út í veður og vind, og svo er einnig í vega- og brúamálum. En fari svo, að nú fari að drífa að brtt., eins og þá, sem hv. 2. þm. N.-M. hefur nú borið hér fram, þá er ekki um annað að gera en að láta slíkt ganga undir atkv. hv. dm. í því trausti, að þeir telji nauðsyn til bera að hafa hér nokkurt hóf á. Að því er snertir hv. 1. þm. Eyf., þá hef ég ekki miklu að svara ræðu hans. Hann bar ekki við að koma með rök fyrir máli sínu. Það stendur sem sé enn óhaggað, að samgmn. hefur ekki getað mælt með till., og að till. lá fram á 11. stund í Ed. Hitt er aftur á móti víst, að hvarvetna á landinu er fjöldi vatnsfalla, sem eftir er að brúa og sjálfsagt er, að komi inn í brúal., og þá aðallega vegna þess, að þau vatnsföll eru enn til yfirferðar, en eru svo fjarri alfaraleiðum, að ekkí þykir hlýða, enn sem komið er, að bera fram till. um að taka brýr á þau vatnsföll upp í brúal. Þá er það hv. 1. þm. Árn. Mér fannst hann vera heldur stífur í málafylgju sinni, þar sem hann ætti manna bezt að vita, að eitthvert hóf verður að vera á, þegar slík mál eru til meðferðar. Nú skal því ekki neitað, að það hefði verið æskilegt að brúa Tungufljót hjá Króki í Biskupstungum, og má vel vera, að það verði bráðlega gert, og meira að segja taldi vegamálastjóri, að að því gæti rekið, að sú brú kæmi inn í brúal. á næstunni. þó að segja megi, eins og þessi hv. þm. sagði, að þar fyrir gæti orðið bið á framkvæmdum. Ég vil aðeins leiðrétta það hjá hv. 1. þ. Árn., að það sé nokkur mælikvarði út af fyrir sig, þó að þeir þm. úr því héraði hafi ekki komið með neina brú inn í brúal. Það eru ýmis héruð, sem eins er ástatt um, og því hefur vegamálastjóri sett brýr, sem áttu að koma, hvort sem var, vegna þess hvernig samgöngur lágu að vatnsföllunum. Hér er því engan veginn verið að stofna til samkeppni við þau héruð, sem ekki hafa nú á þessu þingi fengið brýr samkv, brtt. einstakra fulltrúa þeirra héraða. Sums staðar er það líka þannig, að komið hafa fram frv. um breyt. á brúal., og einmitt þess vegna hafa svo á sínum tíma komið fram brtt. við brúal. í báðum d., og þær brtt. hefur samgmn. svo fengið til meðferðar. Og nm. haf., þá nokkra ástæðu til þess að ætla, að þá hafi þeir sagt sitt orð, en komi ekki á þessu stigi málsins með fleiri brtt. Við, sem búum við mikil vatnsföll, verðum nú að sætta okkur við það, þó að ekki sé brú á sama vatnsfallinu með 5 km millibili. Nú vil ég ekki ræða þetta mál lengur, en ætla að sjá, hvernig meðferð málsins verður. Ef breyt. verða ekki á því gerðar, verður frv. að l. nú, en ef breyt. verður á því gerð, þá fer það að sjálfsögðu til Ed. og verða hv. þdm. að skera úr því með atkv. sínu.



Herra forseti. - Frv., sem hér liggur fyrir á þskj. 514, er flutt af menntmn. d. fyrir tilmæli fræðslumálastjóra og stjórnar Sambands íslenzkra barnakennara. Frv. er samið af skólastjóra kennaraskólans með aðstoð kennara hans, og er látin fylgja því skýr og glögg grg., svo að ekki er ástæða til langrar framsögu. L. um kennaraskólann eru frá 1907, en var breytt lítils háttar 1924, svo að það er ekki að ófyrirsynju, að þau hafa verið tekin til endurskoðunar. L. geyma ekki allar þær reglur, sem fylgt er við kennsluna á skólanum, heldur hefur starf skólans verið aukið með endurbættri reglugerð, og er sumt af því tekið inn í frv. Aðalbreyt. eru þrjár. Í fyrsta lagi er lagt til að bæta einum bekk við, svo að skólanámið verði 4 vetur. Í öðru lagi eru gerðar nokkrar breyt. á inntökuskilyrðum, þannig að takmarkið er fært um eitt ár, og loks á að koma upp fullkomnum æfingaskóla Við kennaraskólann, en þess er vitanlega mikil þörf. Undanfarin ár hafa verið uppi ýmsar. till. um breyt. á kennaraskólanum, en frv. þetta felur í sér þá lausn, sem þeir aðiljar, sem bezt þekkja til, geta sætt sig við. Fræðslumálastjóri er því eindregið fylgjandi, og nemendur skólans eru hlynntir breyt. Kennarastéttin hefur líka tekið þetta mál fyrir á fulltrúaþ. sínum undanfarin ár. Þó að málið komi nokkuð seint fram, vænti ég, að það fái greiða afgreiðslu, af því að það er vel undirbúið og frv. vandað að frágangi.



Herra forseti. - Það má gera ráð fyrir, þar sem frv. þetta er flutt af n., að því verði ekki til n. vísað, en ég vildi þó mega vænta þess, að n. sæi sér fært að athuga það frekar en orðið er, ef tilefni gæfist til, þó að því sé ekki sérstaklega til hennar vísað. Ég vil á þessu stigi málsins spyrjast fyrir um tvennt hjá n. Í fyrsta lagi, hvort fyrir hafi legið eða n. verið kunnugt um nokkurt uppkast að væntanlegri reglugerð samkv. hinum nýju l., ef frv. verður samþ. l. eins og þessi eru að ýmsu leyti óákveðin, l. um skóla eru það oft að því er við kemur því, hvað kennt skuli og hversu mikið í hverri námsgrein. En um leið og menn gera sér grein fyrir, hvernig stofnunin á að verða, skiptir miklu máli að hafa hjá sér reglugerð, sem formælendur málsins séu búnir að koma sér niður á. Mér skilst eftir því, sem fram kemur í frv., að ætlunin sé að gera kennaranámið að árafjölda hliðstætt menntaskólanámi stúdenta. Gert er ráð fyrir, að nemendur hafi áður í tvo vetur stundað nám í gangfræðaskóla. Það er vitanlegt, að eftir 6 vetra nám ætti að mega gera töluvert miklar kröfur til manna, og í því sambandi væri æskilegt að vita, hvað fyrir formælendum málsins vakir. Það hefur komið fram í blöðum, og að ég hygg einhversstaðar í grg., að um undirbúningsdeild væri að ræða við kennaraskólann með bekkjafjölgun. Mér virðist það ekki vera svo. Að vísu er aldurstakmarkið fært í 17 ár, en þeir, sem koma í 1. bekk, eiga að hafa þann undirbúning, sem nú er áskilinn til gagnfræðaprófs. og kannske meiri. Þess vegna er um lengra framhaldsnám að ræða, en ekki undirbúningsd. Hitt, sem ég vildi spyrja um, er, hvort n. er kunnugt um, hvort hugsað hefur verið fyrir húsnæði handa skólanum. Það er augljóst, ef kennaraskólinn verður 4 vetra skóli, kemst hann ekki af með það húsnæði, sem hann hefur nú. Telur n., að yfirleitt sé hægt að framkvæma þá breyt., sem farið er fram á, nema með auknu húsnæði? Er þá ekki ástæða til, að upp í frv. séu tekin sérstök ákvæði um byggingu skólahúss og jafnframt ákveða þeirri byggingu stað? Það er ekki tekið fram í frv., hvar skólinn skuli vera, og það er engan veginn sjálfsagt mál, að skólinn yrði áfram í Rvík. Ég mundi telja það að ýmsu leyti heppilegra, ef hann væri á öðrum stað. Ég ætla ekki að fara nánar út í það, en vil aðeins mælast til, að hv. n. svari fyrirspurnum mínum.



Mér er ljúft að svara fyrirspurnum hv. þm. N.-Þ. N. hefur ekki athugað þá reglugerð, sem nú gildir fyrir kennaraskólann. Hún var samin 1933, og upp í þá reglugerð voru teknar ýmsar umbætur og viðaukar, sem síðan hefur verið farið eftir. Mér er ekki kunnugt um, að samin hafi verið reglugerð. sem fylgja skyldi, ef frv. yrði að l., en ég hygg, að frv. sé sniðið með það fyrir augum að fullnægja þeim ákvæðum, sem farið er að framfylgja í rekstri skólans. Því, sem fram kom hjá hv. þm. um undirbúningsdeild, vil ég svara þannig, að ég lít svo á að ekki sé um undirbúningsdeild að ræða, því að tilhögunin verður að vera þannig, að kennslunni verður dreift meira en nú er á milli bekkja og aukin í einstökum greinum, einkum kennsluæfingum, íþróttum og íslenzku. Alþ. hefur þegar á undanförnum árum sett lagaákvæði, sem setja skólum skyldur á herðar, t.d. aukið nám í íþróttum og handavinnu. Tíma til þessa verður annaðhvort að taka aukalega, eins og farið er fram á í frv., eða skerða námið í öðrum greinum. Það vakir fyrir formælendum málsins að hafa ekki undirbúningsdeild, heldur auka námið með það fyrir augum, að nægur tími fáist til kennslu í þeim greinum, sem sett hafa verið lagaákvæði um á undanförnum árum. Ég vil þá víkja að fyrirspurn hv. þm. um húsnæði skólans. Hv. þm. álítur, að eins og húsnæði skólans nú er háttað, sé ekki hægt að framkvæma þær breyt., sem farið er fram á með frv. Ég vil minna á, að það hafa verið reknir 4 bekkir í kennaraskólanum, án þess að skólinn hefði allt skólahúsið til umráða. Svo var það 1933–34. Þá störfuðu 4 deildir, því að efnt var til sérstaks bekkjar fyrir kennara utan af landi, sem höfðu ekki próf. Þá var og í húsinu Gagnfræðaskóli Rvíkur, sem er nú farinn þaðan. Það er auðvelt að búa svo um, að húsnæðið nægi, þó að einn bekkur bætist við. Mér er og kunnugt um, að formælendur málsins hafa í huga, að til bráðabirgða mætti taka íbúð skólastjóra, ef í nauðir ræki. Hitt er annað mál, að það hlýtur að reka að því, að koma þurfi upp nýrri og vandaðri byggingu fyrir kennaraskóla Íslands. Húsið er gamalt timburhús, og ég fellst á, að inn í frv. mætti koma breyt., sem gæti orðið til bóta skólanum á þennan hátt.

Frsm. (Ásgeir Ásgeirsson) Fjhn. hefur haft þetta mál til athugunar og athugað þau erindi, sem borizt hafa. Nú hagar svo til, að tollur af tilbúnum kössum er 8%, en þegar kassarnir hafa verið smíðaðir hér heima, hefur tollurinn verið endurgreiddur. Af pappakössum er 30-50% tollur, en 8% af pappanum óunnum, sem á samkv. frv. að endurgreiðast, ef pappinn er notaður til fiskumbúða. Nú er það svo, að í tollskránni er á þeim límböndum, sem notuð eru á þessa kassa, 30% tollur, en samkv. frv. endurgreiðast allir tollar af þessum límböndum, ef þau eru notuð á fiskumbúðir, svo að ef frv. verður samþ. óbreytt, gilda hin sömu hlutföll áfram á milli óunninna kassa og þeirra, sem fluttir eru inn tilbúnir, og var það tilgangur fjhn., að hlutföllin á. milli innfluttra kassa og innlendra héldust, þó að skipt væri um efni. Útflytjendur hafa hag af þessari breyt., því að pappakassaumbúðir munu vera um það bil helmingi ódýrari en trékassaumbúðir, og það virðist sanngjarnt, þegar breytt er um umbúðir og keyptar eru vélar til þess að vinna þær, séu tollal. gerð þannig úr garði, aðstaða til framleiðslunnar verði ekki verri en áður. Mér virðist útflytjendur standa vel að vígi með samninga við þetta fyrirtæki, einkum þegar aðeins um eina stofnun er að ræða og þeir geta staðið saman sem einn maður og með aðstoð hins nýja Verðlagsráðs fengið sett hámarksverð á þessa framleiðslu. Að þessu athuguðu vill fjhn. halda sér við það, að tollahlutföllin á milli óunnins efnis og tilbúinnar vöru haldist óbreytt og hinn hái tollur, sem verður að borga af límböndum, haldist, nema þegar þau eru notuð á fiskumbúðir, verði hann 8%. Af þrem aðilum, sem þetta mál snertir, eru tveir aðilar, sem mæli með því, að frv. verði samþ., án þess að gera aukakröfur þær, sem Samband ísl. hraðfrystiúsa gerir, og held ég, að ekki sé hægt að halda því fram, að till. sú. sem við í fjhn. höfum samþ., gangi á nokkurn hátt út yfir útflytjendur.



Það hefur verið minnst á það hér, að eðlilegt væri, eins og nú horfir um hraðfrystihúsin, að þau væru látin njóta þeirra beztu tollkjara, sem unnt væri að veita þeim, því að það er vitanlegt, að með því verðlagi, sem nú er á fiskinum, og þeim kostnaði, sem er við það að hraðfrysta fiskinn, er a.m.k. nokkur uggur í mönnum um það, hvort þessi starfsemi geti haldið áfram eða ekki, Þetta var það, sem vakti fyrir okkur með því að hreyfa þessu hér við 1. umr. þessa máls, þar sem eingöngu var farið fram á að undanþiggja innflutt efni í þessar umbúðir ákvæðum tollskrárinnar. Það veltur á allmiklu fyrir hraðfrystihúsin að mega nota pappakassa í staðinn fyrir trékassa, og ef til vill felur það í sér ásamt annarri breyt., sem tókst að fá gerða í þessu máli, möguleika fyrir því, að nú eru nokkur hraðfrystihús starfandi í þessu landi. Án þeirra breyt. og að óbreyttu ástandi, mundi ekkert frystihús taka til starfa. Það skiptir dálitlu, hvort hraðfrystihúsin eiga að borga 8% toll eða þau verða alveg laus við tollgreiðslu, sem yrði ef þetta næði til kassa, sem væru fluttir inn í þessu skyni. Með sérstöku tilliti til þessa og vegna þess, hve óvænlega horfir rekstri hraðfrystihúsanna, ætla ég að leyfa mér að bera fram brtt. um, að aftan við 1. gr. bætist: „svo og af pappakössum, sem notaðir eru í sama skyni“, - og ætlast ég til, að undanþága þessi taki jöfnum höndum til pappa og límpappa, sem notaður er til að búa til þessar umbúðir, og til pappakassa, sem fluttir eru inn. Mun ég afhenda hæstv. forseta þessa brtt.



Ég vil aðeins minna á það, að þessi deila um það, hvort eigi að gera mun á innfluttu hráefni og fullunninni iðnaðarvöru, þegar um toll er að ræða, er ekki ný. Þessi sama deila stóð í sama máli á þingi 1940, því að þá var deilt um það, hvort það ætti að endurgreiða alla tolla af kassaefni eða bara af því ótilhöggnu, og úrskurður þingsins var eindreginn í þá átt, að það ætti að gera mun á þessu til þess að vernda íslenzkan iðnað, og þó var ódýrara þá að búa til trékassa en nú er. Þessi tollur, 8%, er einhver lægsti verndartollur, sem til er hjá okkur, og hlutfallslega við vinnulaunin er hann hverfandi, þar sem þau hafa hækkað svo gífurlega, en það er gefið, að verndartollur verður einhver að vera, og í þessu tilfelli er hann svo lágur, að hann getur ekki verið lægri. Ég vil undirstrika það, að þessi deila er ekki ný, að útflytjendur fá í sambandi við þetta stórkostlega lækkun á umbúðum, eða sem nemur ekki minna en 200 kr. á tonn.